Novetats a les llibreries… aquest març\nJosep Maria Martín Sauri, Gran Premi de la 35a edició del Saló del Còmic\tJosep Maria Martín Sauri, Gran Premi de la 35a edició del Saló del Còmic\nEs presenta una obra inèdita de Puig i Cadafalch, Falguera i Goday que va sobreviure a la guerra de 1936-1939\tEs presenta una obra inèdita de Puig i Cadafalch, Falguera i Goday que va sobreviure a la guerra de 1936-1939\nÒmnium Cultural crea un premi per a reconèixer la millor novel·la publicada en català de l’any\tÒmnium Cultural crea un premi per a reconèixer la millor novel·la publicada en català de l’any\nBarcelona serà la convidada a la Biennal d’Arquitectura de Buenos Aires 2017\tBarcelona serà la convidada a la Biennal d’Arquitectura de Buenos Aires 2017\nLa cuina de la Neus: Mosaic de primavera\tLa cuina de la Neus: Mosaic de primavera\nIntel·ligència vegetal\tIntel·ligència vegetal\nReversos conversa amb Montserrat Gallart i Sanfeliu a l’Espai VilaWeb\tReversos conversa amb Montserrat Gallart i Sanfeliu a l’Espai VilaWeb\nConferència del president del PEN de Hong Kong serà a l’Espai VilaWeb\tConferència del president del PEN de Hong Kong serà a l’Espai VilaWeb\nHa estat un mes literari cent per cent, amb un gran nombre de novetats, autors internacionals i amb la coincidència d’esdeveniments com el Kosmopolis i el Festival MOT\nQue dos dels festivals literaris de referència que es fan a Catalunya coincideixin el mateix cap de setmana també és mala sort per als lectors. Això ha passat enguany amb el Kosmopolis, festival de literatura amplificada, que es fa al CCCB, i el Festival MOT, que té doble seu, Olot i Girona, i és organitzat per ambdós ajuntaments. I encara, el mateix cap de setmana, a l’Espluga de Francolí, hi hagué la trobada de novel·la negra catalana El Vi Fa Sang, que va aprofitar l’estada a Barcelona de John Banville (Benjamin Black quan escriu novel·la negra), per convidar-lo a la Conca de Barberà.\nTambé aquest mes s’ha estrenat la versió cinematogràfica d’Incerta glòria de Joan Sales, i Josep M. Espinàs ha fet noranta anys. Per una altra banda, s’ha sabut que la família Guardans, descendents de Francesc Cambó, fundador de la col·lecció Bernat Metge, havia venut la col·lecció de traduccions de clàssics grecs i llatins al grup SOM (abans Cultura 03), editor del segell Ara Llibres i més. I també s’han fet públics els guanyadors dels premis Cavall Verd, que han anat a parar a Miquel Desclot per la traducció del Cançoner de Petrarca (Proa) i a Lluís Solà pel volum de Poesia completa (Edicions de 1984).\nAquest mes de març, doncs, ha estat el pòrtic del Sant Jordi, que amb la Setmana Santa pel mig, el tindrem a sobre abans no ens n’adonem. De novetats, n’hi ha moltes. Us n’oferim un tast, tot esperant l’especial de Sant Jordi que les aplegarà de manera exhaustiva.\nRiquesa i varietat en l’obra de no-ficció\nComençarem per les obres de no-ficció, perquè aquest mes han arribat a les llibreries propostes atrevides, variades i de gran interès en aquest àmbit. Una novetat que acaba de sortir, que és la gran proposta de la Campana per a Sant Jordi, és El GEN. Una història íntima de Siddhartha Mukherjee. Una proposta científica, doncs, la de l’editora Isabel Martí. Però no serà pas l’única: la Magrana ha publicat en una línia científica similar No sóc el meu ADN, del conegut investigador Manel Esteller. Des de la ciència, Andreu Escrivà, proposa Encara no és tard. Claus per a entendre el canvi climàtic (premi divulgació científica estudi general, Bromera). I, encara, l’assaig Utopia per a realistes, de Rutger Bregman (Empúries), un autor que defensa que una renda global bàsica és possible. És a dir, defensa un món sense desocupació, on la jornada laboral sigui de quinze hores setmanals per a tothom… I avançant en l’àmbit social també trobem Àngels i robots (Viena), de Jordi Pigem, que ens mostra la interioritat humana en la societat hipertecnològica. En una línia més de desigualtats de la riquesa, Jasper Roine proposa Piketty essencial (Angle), que porta de subtítol ‘La síntesi del llibre El capital al segle XXI‘. I estirant el fil encara trobem: Tot està connectat d’Anna Priscila Magrinà (Angle).\nEn l’àmbit polític hi ha La teranyina, de Roger Vinton (pseudònim), amb pròleg d’Andreu Barnils i epíleg de Sergi Belbel (Periscopi), volum que estira els fils adequats per descosir les versions oficials i posar al descobert els orígens i els moviments d’alguns dels lobbies empresarials i familiars amb més poder del nostre país. I Antonio Baños proposa La jove República (Ara Llibres), on es pregunta quin país voldríem si poguéssim començar de nou? I Fèlix Riera, a Just abans del salt endavant (Pòrtic), fa una reflexió entorn de la relació Catalunya-Espanya. Com a volum excepcional, es destaca Xirinacs, el profeta radical no-violent, una biografia de gairebé vuit-centes pàgines amb fotografies i il·lustracions originals de Gemma Molera i Jordi Junyent, publicat per Balasch editor. Amb pàtina històrica, La Revolució Russa i Catalunya, de Josep Puigsech (Eumo), un estudi sobre l’impacte determinant que va tenir per a la història de Catalunya la Revolució d’Octubre de 1917.\nMàrius Serra ens proposa una cartografia de la gestió del temps en l’era digital, a partir de la seva experiència com a periodista, escriptor, encreuaire…: D’on trec el temps (Empúries); i Julià Guillamon ha aplegat els seus articles de periodisme literari a El sifon de can Sitra (Comanegra), amb coberta dissenyada per América Sanchez i un índex de l’artista Ignasi Aballí. També trobareu a les llibreries dos volums que volem referir en aquest paràgraf de periodisme i literatura, tot i que s’han publicat abans del març: el volum del crític literari Xavier Lloberas El mirall dels llibres (Diputació de Girona), on ha aplegat bona part de les seves crítiques literàries, estudis publicats recentment i inèdits; i Quatre històries entre Mallorca i el món (Ensiola), de Pere Antoni Pons, que conté quatre texts periodístics dedicats a personatges com el místic pacifista Joan Carrero Saralegui, l’arquitecte Josep Ferragut Pou, la compositora Matilde Escalas i Xamení i Eduard Bonnin Aguiló, que va fundar els ‘Cursillos de Cristiandad’. El guionista i escriptor Francesc Orteu proposa Pensa, que defineix com un manifest inquietant a favor de la ignorància (Catedral). Per tancar aquest bloc vinculat al periodisme, ha aparegut La història del diari AVUI, a càrrec de Maria Favà (Meteora).\nI ara encara uns títols més de no-ficció però que no tenen lligam uns amb els altres: Adesiara ha presentat Els evangelis jueus, amb traducció de l’hebreu i l’arameu de Manuel Forcano. Mateu Barba proposa Un palau de Barcelona: Històries del palau Savassona, seu de l’Ateneu Barcelonès (la Magrana). I encara un del Barça: El millor equip de la història, del periodista esportiu Jordi Costa (Ara Llibres). I un de polèmic: Els reptes del papa Francesc, de Teresa Forcades (Viena edicions), on la monja fa una reflexió sobre la situació actual de l’Església Catòlica i les demandes de renovació dels moviments de base.\nHa arribat un volum autobiogràfic dedicat a Lluís Homar, coincidint amb els seus seixanta anys, Ara comença tot, en una edició de Jordi Portals (Ara Llibres). I Maria del Mar Bonet celebra els cinquanta anys dalt els escenaris amb concerts i amb llibre, també en l’àmbit de la literatura del jo: Maria del Mar Bonet, profundament. Memòries i pensament, de Jordi Bianciotto (Ara Llibres). I, encara en música, tres propostes més: El dolor de la bellesa (Empúries), que són reflexions, cançons i històries del cantant i compositor Roger Mas; Lluís Gavaldà publica Lletres, on el líder dels Pets explica el perquè i el com de les cançons del grup; i el llibre-disc Sacrilegis de Víctor Bocanegra (nom que pren el poeta Víctor Obiols quan fa música), publicat per Godall, que musica disset poemes de poetes clàssics catalans, de Ramon Llull a Lluís Solà. Es presenta a la Fira del Llibre de Montblanc aquest cap de setmana i segurament es trobarà a la majoria de llibreries ja a l’abril.\nPoesia i més i més\nI amb aquest llibre-disc de versions de poemes de Víctor Bocanegra, encetem la relació de novetats en poesia, que ha estat molt fecunda. D’entrada, aquest mes Labreu Edicions ha desembarcat amb tota la seva artilleria literària, amb tanta força que, fins i tot, els editors s’han animat a fer una conferència de premsa. Deu anys després (onze, de fet) d’iniciar el segell, i amb cent quinze títols al catàleg, havent-se convertit en un segell de referència pel que fa als poetes catalans actuals, els editors ara han presentat el volum de la poesia completa de Francesc Garriga, que és el seu llegat, amb el nom de Cosmonauta. Així també han presentat els llibres de poemes: Tots els cavalls, d’Antònia Vicens; Talismà, de Lluís Calvo; i Pastor d’antenes, de Joan Vigó.\nEn poesia també han arribat els llibres: El pes de Roger Vilà Padró (Godall) i El bes de la nit, de Montse Assens i Anna Rispau (Bromera); Els gats han vingut a prendre el te (Viena), recull de cinquanta poemes fet per Marcel Riera. I dins l’Obra Completa de Jacint Verdaguer, que edita Verdaguer Edicions, s’ha publicat Al Cel, a cura de Pere Tió i Puntí, que inclou un estudi preliminar.\nAquest final de mes ha arribat l’altra novel·la que publica Labreu per a Sant Jordi, Encén el llum, d’Anna Carreras. I Muriel Villanueva proposa un seguit de relats vinculats pel mateix objecte, Nines (Males Herbes). La dibuixant Paula Bonet ha il·lustrat el Tirant lo Blanch, de Joanot Martorell en versió de Josep Vicent Miralles (Drassanes). També s’ha publicat el Premi Documenta, que enguany ha guanyat Jordi Amor amb El forat (l’Altra). Un altre premi, el Lector de L’Odissea, que ha estat per a Jesús Lana, La germana gran (La Magrana). I encara un altre, el premi Gregal de novel·la per a Josep Busquets amb La gramola de l’Edèn.\nParlant de premis, aquest març ha arribat el premi Ramon Llull, que va guanyar la mediàtica Pilar Rahola amb Rosa de cendra (Planeta). De seguida s’ha posat al capdavant de les llistes de llibres més venuts, juntament amb una altra novetat recent, la nova novel·la de Xavier Bosch, Nosaltres dos (Columna).\nMés autors amb novetats: Miquel Mas Ferrà, Llums de tardor (el Gall); Isidre Grau amb La ciutat dels solitaris (Gregal); Joan Carreras, La dona del cadillac (Proa); Gemma Freixas, Musokunda, la casa de les dones (Meteora); Marta Buchana, amb l’obra teatral Una família normal (Bromera). I l’antologia de contes Risc, a càrrec de Ricard Ruiz Garzón per a l’editorial Rata, amb Borja Bagunyà, Maria Barbal, Mar Bosch, Flàvia Company, Miquel Duran, Víctor Garcia Tur, Eduard Márquez, Sebastià Portell, Adrià Pujol Cruells, Jordi Puntí, Llucia Ramis, Albert Sánchez Piñol, Francesc Serés i Enrique Vila Matas.\nL’àmbit de la traducció, aquest febrer, ens porta algunes perles, com ara La sang de les promeses, la tetralogia de teatre èpic de l’escriptor libanès establert al Quebec Wajdi Mouawad (l’autor d’Ànima), escrita i dirigida per ell, que inclou les obres Litoral, Incendis, Boscos i Cels, i que li va obrir les portes al renom internacional. I els primers dies de març arribava a les llibreries El parc, una altra novel·la de Serguei Dovlàtov publicada per Labreu i traduïda per Miquel Cabal Guarro.\nEl festival Kosmopolis ha portat autors internacionals a Barcelona, amb novetat a les llibreries. És el cas de Jean Echenoz, Enviada especial (Raig verd), Pierre Lemaitre, Recursos inhumans (Bromera) i Jo Nesbo, La set (Proa), a més d’Ian McEwan i John Banville. Hakan Günday amb Daha! (Periscopi); L’home de mar, de Catherine Poulain (Edicions de 1984) i La vegetariana de Han Kang (Rata), també han passat per Barcelona. I a l’abril hi haurà més autors, com ara Donna Leon, que publica una nova aventura del comissari Brunetti, Restes mortals (Edicions 62) i també Siri Hustvedt. Al maig, Denise Desaulets, de la qual Toni Clapés ha traduït Una felicitat imposada (Labreu), que arribarà a començament de mes a les llibreries.\nLutz Seiler, amb Kruzo (Club Editor) és una de les bones novel·les que han quedat sepultades per l’allau de novetats d’aquest mes i que caldrà recuperar. Traduïda de l’alemany per Joan Ferrarons, ha estat comparada amb La muntanya màgica, però sobre l’Alemanya contemporània, arran de la caiguda del mur de Berlín.\nDestaquem quatre autores: Llibres Anagrama publica en català la nova novel·la de Yasmina Reza, Babilònia, traduïda per Oriol Sánchez Vaqué. L’autora és coneguda pel públic català per l’obra Art, que encara es pot veure al teatre Goya fins al 17 d’abril. L’Altra Editorial, que té un catàleg farcit d’escriptores, ens proposa l’última novel·la de la nord-irlandesa Maggie O’Farrell, Aquest deu ser el lloc, en traducció de Marc Rubió. Jenn Díaz, que recupera i tradueix ella mateixa al català, i també reescriu, la seva primera novel·la, Belfondo, que ara publica Amsterdam. La quarta és una nova novel·la de joventut de Natalia Ginzburg, Ha anat així, traduïda per Alba Dedeu i publicada per Edicions de la Ela Geminada.\nAltres títols de literatura estrangera, ben variats: Leïla Slimani, Una dolça cançó (premi Goncourt, Bromera); Dario Fo, De sang gitana (Bromera); Petroni, Satíricon, en una traducció de Sebastià Giralt (Adesiara); El canelobre enterrat de Stefan Zweig, amb dues llegendes breus més: Raquel disputa amb Déu i La llegenda del tercer colom, totes tres traduïdes per Carme Gala (Edicions de la Ela Geminada). També han arribat: Yanick Lahens, Bany de lluna (Quaderns Crema), en una traducció de Núria Petit; Andrea Camilleri, Deixa’m anar (Edicions 62); J. M. Coetzee, Els anys de l’escola de Jesús (Edicions 62); Donald Ray Pollock, El banquet celestial (Empúries); Larry Tremblay, El camp de tarongers (Gregal); Jiří Weil, Viure amb una estrella, traducció del txec de Jaume Creus; i Giuseppe Catozzella, autor de Córrer sense por, ara presenta una nova novel·la, també compromesa, El gran futur (Sembra Llibres).


Sant Cugat Fantàstic i el terror dels 80 | EL CINÈFIL\nActualitatFestivals i activitatsNostàlgia 18 de Juny de 2018 Ylenia Cañadas 0\nExperts en la matèria van debatre sobre sèries i pel·lícules de la dècada de moda\nFa uns dies va tenir lloc la 4a edició del Sant Cugat Fantàstic, un festival on es va poder gaudir durant 4 dies de projeccions de curts i llargmetratges de gènere, l’exposició dedicada al personatge de Ghibli: El meu veí Totoro, el Survival Zombie, sessions de microteatres, lectures de contes fantàstics i de terror, així com diverses xerrades enfocades al fantàstic. Entre les quals n’hi va haver dues que van dirigir-se a la dècada que tan de moda està avui en dia, els 80. Per una banda, el professor Jordi Ojeda va repassar les sèries més influents d’aquell moment i la influència i llegat que va tenir en el cinema contemporani. Per un altre costat, una taula rodona amb la presència dels escriptors Albert Galera i Lluís Rueda i moderada pel cineasta i co-director del festival Marc Carreté que van parlar sobre les pel·lícules més mítiques de l’època i com han influït en el cinema actual.\nA la xerrada “Sèries fantàstiques mítiques dels vuitanta” el professor Jordi Ojeda, col·laborador d’El Cinèfil amb la secció Cinema, ciència i tecnologia, va fer un recorregut per les sèries més emblemàtiques de la dècada. Com a preàmbul de la xerrada va recordar com des d’un punt de vista sociològic va ser una època amb forces canvis que en certa manera van revolucionar el món i que les sèries actuals ambientades en aquella època han sabut reconèixer, mostrant-t’ho en produccions força interessants. Alguns dels exemples dels fets més destacats són la guerra freda i la caiguda de la unió soviètica (els espies de la sèrie The Americans), l’inici de l’era d’Internet (els emprenedors a Halt and Catch Fire), la caiguda del mur de Berlín (els espies infiltrats a Deutchland 83), l’entrada massiva de la droga als Estats Units (el paper de Pablo Escobar vist a Narcos o els efectes a Los Angeles a Snowfall), o l’originalitat del cinema de l’època en una producció que aprofita al màxim el poder de la nostàlgia en una de les grans sèries actuals: Strangers Things.\nEl professor Jordi Ojeda impartint la xerrada sobre sèries dels 80s\nLa irrupció del videoreproductor domèstic als vuitanta va facilitar i potenciar el seguiment de les sèries en una dècada on van aparèixer els canals privats. El número reduït de canals van fer que les audiències fossin milionàries i tots veiéssim i comentéssim els mateixos programes de ficció, la qual cosa va contribuir a convertir algunes d’aquestes produccions en mítiques i inoblidables per a la cultura popular. A la xerrada es van destacar sèries com El Coche fantástico (1982-1986) i Star Trek: The Next Generation (1987–1994), especialment va incidir en què totes dues van mostrar un gran avançament en el que es coneix avui en dia com robòtica col·laborativa, és a dir, la branca de la intel·ligència artificial que estudia la interacció amb les persones en un context social no industrial. També va recordar les sèries basades en relats autoconclusius amb equips artístics diferents a cada episodi amb sèries tan rellevants com Más allá de los límites de la realidad (1985-1989), Cuentos asombrosos (Amazong stories, 1985-1987) o Historias de la Cripta (1989-1996).\nPerò si una sèrie va destacar per sobre de la resta va ser sens dubte la sèrie V, los Visitantes (V, 1983-1985), on uns extraterrestre envaïen la Terra i l’ocupació global feia que es generés un moviment clandestí de resistència per lluitar contra els invasors. Les diferents opinions de com fer la invasió va generar una dissidència que ajudava a la resistència. Si us recorda a la segona guerra mundial no aneu gaire desencaminats, es diu que la idea inicial era la de mostrar els efectes de l’arribada al poder als Estat Units d’un partit neonazi, però finalment la cadena es va decantar per introduir motius fantàstics en el plantejament del relat. Sabent això i veient què passa al món, el professor Ojeda recomanava el seu visionat… per si de cas.\nFotograma de la sèrie de televisió ‘V’ (1984)\nA la taula rodona, el director artístic del festival Terrormolins, Albert Galera va esmentar que “el cinema dels 80 va marcar molt i va formar a molts dins la cinefília. Va ser la dècada dels 70 la que va servir com a embrió de tot, sobretot del cinema americà”. L’escriptor Lluís Rueda va afegir que “sense la dècada dels 70 no podem entendre la dels 80 a nivell cultural i darrera seu hi ha una mirada a films de culte com Alien (1979) o The Omen (1976)”. També van fer menció a què és l’època que recupera allò prohibit, el satanisme i on es formen les gran icones clàssiques com ara la figura d’en Freddy Krueger. A més, s’hi inclou la comèdia que la va fer tan característica com al film d’en Tom Holland, Fright Night (1985).\nEl cinema que va proposar John Carpenter va suposar una renovació del terror, amb propostes com The Fog (1980), The Thing (1982), Christine (1983) o They Live (1988), entre d’altres. Però no va ser l’únic, ja que Joe Dante i la seva incursió amb The Gremlins (1984) va desenvolupar un gènere apte per a nens, però amb un rerefons més fosc, dins la comèdia de gènere. Galera afegeix que “amb l’estrena de An American Werewolf in London (1981) de la mà de John Landis, es va crear un punt d’inflexió dins el món dels efectes especials. Aquest film va suposar el descobriment del maquillatge i dels efectes visuals, que s’han anat perfeccionant amb els anys, però que van mantenir una estètica més acurada i identificable que la de la posterior dècada, on van ser més insulsos, a causa del naixement de les noves tecnologies que apostaven pel digital, però sense grans triomfs”. Rueda incorpora que “la moda dels videojocs als 90 va aportar un excés d’efectes als films, en un moment on tampoc es podien fer grans coses”.\nTaula rodona conformada per Albert Galera, Marc Carreté i Lluís Rueda, d’esquerra a dreta.\n“L’aparició dels videoclubs van causar una revolució, ja que ens van donar a conèixer un cinema més directe, pel·lícules que no arribaven als cinemes, que circulaven per festivals i que gràcies a les còpies que es podien llogar ens van descobrir joies ocultes que avui en dia moltes són considerades de culte”, ens explica el director de l’editorial Hermenaute, Lluís Rueda. Per altra banda, Marc Carreté diu que “els videoclubs em van apropar al cinema de terror i llogant films vaig conèixer grans cineastes que em van impactar tant fins al punt d’influir-me avui en dia. De fet, la meva darrera pel·lícula reta un homenatge a aquesta dècada tan brillant”.\nPer concloure la taula rodona es va mencionar l’explosió actual quant a homenatges dels 80, com a la sèrie d’èxit Stranger Things que rep una influència directa de la seva estètica, vestimenta, música, tot en conjunt està fet per crear un efecte nostàlgic fort. Albert Galera, explica que “tot està molt forçat, els 80 van crear tendència i va ser la dècada que va veure néixer les sagues, però ara s’està explotant massa i s’estan fent remakes amb la intenció de recuperar aquella essència, però sense el carisma del moment que ara no funciona”. “Es tracta d’una estratègia comercial molt ben pensada, ja que els que varem viure aquell moment tenim una certa nostàlgia que volem reviure, i anem al cinema amb les nostres criatures, aprofitant la hibridació familiar, com passa amb el producte d’Star Wars”, afegeix Lluís Rueda. Galera, per contra creu que “existeix una saturació molt forta amb tanta saga que fa que s’acabi perdent l’interès i la producció de tantes sagues cansa com passa amb Marvel.” Ara bé, per sort hi ha més cinema fora de l’americà, i molts altres països, generen productes totalment diferents, nous i impactants, que gràcies als festivals de cinema ens arriben i podem gaudir dels experiments que desenvolupen països orientals o europeus”, afegeix per finalitzar en Rueda.\nFotograma film ‘An American Werewolf in London’ (1981)\nEn Sherlock Holmes que es tira a la comèdia\nOscars 2019: una batalla molt oberta\n‘Yesterday’, la nova pel·lícula de Danny Boyle\nAmors de metall\nNetflix presenta el nou anime d’Ultraman\nL’Americana es vesteix amb el millor cinema independent\nEl 5è Sant Cugat Fantàstic arribarà al maig\n‘El viatge’ i ‘9 pasos’ grans guanyadors del 3r Fes Oh Curt\nL’Animac rendeix homenatge a l’stop-motion\nInvasió o victòria\nArriba España, coño\nEls moments més mítics de ‘Bola de drac’\nEn Broly sempre serà nostre


Comprar Anela Fruits Postre Poma i Pera\nAnela Fruits Postre Poma i Pera\nAnela Fruits Poma i Pera és un postre de fruita 100% poma i pera que s'elabora exclusivament amb fruita fresca natural. Anela Fruits és una alternativa per menjar fruita d'una manera còmode, natural i saludable. Postre ideal per tota la família (apte per celíacs i diabètics).\nEs presenta en un pack de 2 unitats de 100gr/u.\nAnela Fruits Postre Poma\nAnela Fruits Poma i Pera és un postre de fruita 100% poma i pera que s'elabora exclusivament amb fruita fresca natural. Anela Fruits és una alternativa per menjar fruita d'una manera còmode, natural i saludable.\nL'unió de dos productes que combina de manera exquisita l'acidesa de la poma i la delicadesa d ela pera. Altíssima qualitat i sabor sorprenent sense conservants ni colorants.\nPostre ideal per tota la família, sense sucres afegits, ni conservants ni additius, apte per celíacs, per diabètics (ja que només conte el sucre de la fruita) i també pels nens que s'inicien en la fruita.\nPack de 2 unitats de 100 grams cadascuna.\nYou're reviewing: Anela Fruits Postre Poma i Pera


CFA Àgora | Centre de formació de persones adultes\nEl centre de formació de persones adultes Àgora de Salou és un centre d’educació permanent de persones adultes de titularitat municipal. El centre té com a objectiu facilitar a totes les persones adultes l’accés a l’ensenyament dins del marc de l’aprenentatge al llarg de la vida.\nSOM DE VACANCES!!!!! FINS AL SETEMBRE!!!!\nPREINSCRIPCIONS – CURS 2021 – 2022\nOFERTA D’ENSENYAMENTS PER AL CURS 2021-2022\nL’any vinent seguim amb:\nCURS DE PREPARACIÓ PER A LES PROVES D’ACCÉS A GRAU SUPERIOR\nPerò també afegim UN CURS NOU:\nCOMPETIC – CURS COMPETÈNCIA INFORMÀTICA\nSi vols informació sobre qualsevol dels ensenyaments anteriors, vine a veure’ns el dia… Llegeix més»\nPREINSCRIPCIONS ALS CICLES FORMATIUS DE GRAU MITJÀ\nS’acosta el final de curs per aquells i aquelles que ja acabeu el curs del GESO 2 i ara, segurament, us torna a passar pel cap la mateixa pregunta altre cop: I després de l’ESO, què?\nSabem que no és una pregunta fàcil de respondre, i… Llegeix més»\nEl CFA Àgora ja té canal propi a TELEGRAM\nEl CFA Àgora ja té canal propi a TELEGRAM: https://t.me/CFA_AGORA_de_SALOU\nTelegram és una aplicació de missatgeria instantània gratuïta i feta amb programari lliure que permet enviar i rebre missatges a través d’Internet. Permet difondre la informació sobre diferents temes simultàniament a un gran nombre d’usuaris.… Llegeix més»\nQUIN MUNT D’ACTIVITATS QUE FEM!\nDurant aquest trimestre hem tingut molta activitat que també s’han anat publicant a l’instagram.\nGES 1: Taller: Parlem de política\nGES 2 Tallers d’economia domèstica de l’EFEC a càrrec de l’Agustí:\nActivitats a l’entorn del 8Març amb la participació… Llegeix més»\nDATES D’EXÀMENS DE PACFGS I PREINSCRIPCIÓ del CURS 2021-2022\nEsperem que la salut i la tranquil.litat encara regni en les vostres vides quotidianes malgrat la raresa dels moments actuals. Per empenyar-vos amb força cap a la formació com a eina de transformació individual i social us fem avinents una… Llegeix més»\nCOMPETIC INICIAL: UN NOU ENSENYAMENT AL CFA ÀGORA\n“Des de bon matí funcionem gràcies a les noves tecnologies. Abans de sortir del llit, sona el despertador del mòbil; seguidament, connectem la ràdio al mateix telèfon, consultem el temps que farà i potser llegim les primeres notícies a través del mòbil. Abans de sortir… Llegeix més»\nLa música és cultura i la cultura és transformadora: “LA MÚSICA TAMBÉ POT SER LLUITA: -NO ÉS NO!”\nEl 22 de novembre se celebra el Dia Internacional de la Música, com una data dedicada a tots els músics, amants de la música i en general totes les persones que gaudeixen amb la música. Tal dia com avui, es commemora la mort de Santa… Llegeix més»\nUS DESITGEM UN CURS 2020-2021 PLE DE CONEIXEMENTS I SALUT!\nTal com vam enunciar fa unes setmanes, aquest curs que ja ha començat, serà totalment diferent en quant a nombre d’alumnat com a metodologia. És per aquest motiu, que el claustre de professores del centre us en volem fer cinc cèntims.\nDonat els recursos humans i… Llegeix més»\nCOMENCEM EL CURS 2020-2021 DE MANERA EXCEPCIONAL\nEsperem que l’estiu hagi anat bé dins de l’estat d’excepcional que estem vivint i que, malgrat tot, tingueu ganes de tornar-nos a veure o conèixer-nos.\nDurant el mes de juliol, la direcció i l’equip docent del CFA Àgora va confeccionar una… Llegeix més»


Holiday home Skovlindvej Væggerløse III Vaeggerlose Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Skovlindvej Væggerløse III-, Marielyst, Vaeggerlose, Dinamarca, 4873 - Veure al mapaHoliday home Skovlindvej Væggerløse IIIVeure més fotosVeure més fotosVeure totes les 24 fotosVeure al mapaParticularitats que li encantaranaparcament de cotxes\nSobre l'allotjamentDescripcióConvenientment situat a Boto, Holiday home Skovlindvej Væggerløse III és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Holiday home Skovlindvej Væggerløse III, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. L'hotel ofereix una excelent varietat d'instal.lacions d'oci, incloent parc infantil. Les seves instal.lacions de primera i una situació excelent fan de Holiday home Skovlindvej Væggerløse III la base perfecta per a gaudir de la seva estada a Boto.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadora forn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Ciència i medi ambient: Dades científiques per a les sabates més còmodes. Col·laboració Camper-CREB/UPC\nDades científiques per a les sabates més còmodes. Col·laboració Camper-CREB/UPC\nLa relació entre les universitats i les empreses no ha estat sempre fàcil. Afortunadament, durant els últims temps s'estan construint nous canals de col·laboració que permeten aprofitar al món empresarial el coneixement sorgit dels centres educatius i d'investigació. La Universitat Politècnica de Catalunya treballa des de fa anys en aquesta línia a partir d'unitats com el Centre d'Innovació i Tecnologia (CIT-UPC), origen d'un interessant projecte d'anàlisi del confort de les sabates.\nEl Laboratori de Biomecànica del Centre d'Investigació en Enginyeria Biomèdica (CREB) de la UPC, ubicat a l'Escola Tècnica Superior d'Enginyeria Industrial de Barcelona (Etseib), desenvolupa projectes en el camp de la biomecànica aplicada a l'estudi de la marxa (manera de caminar) i el desenvolupament de sistemes de rehabilitació de persones amb lesió medul·lar. Aquest camp no sembla massa relacionat amb el calçat, però tot té la seva explicació.\nEl CREB és també membre del CIT-UPC, que treballa en la recerca de projectes de transferència de tecnologia. "En aquest procés, una de les empreses que van mostrar el seu interès en col·laborar amb centres d'investigació de la UPC va ser Camper i així va ser que vam poder presentar els nostres treballs i posar en marxa un projecte d'anàlisi del confort de les sabates", recorda Josep Maria Font, professor del departament d'Enginyeria Mecànica de la UPC.\nJaime Estela, director de desenvolupament de productes de Camper i líder del projecte de col·laboració amb el CREB, recorda que dos dels pilars de la feina de la firma han estat, "des de sempre, l'estètica i el confort del calçat". "Som una empresa amb una llarga tradició i tenim un know how molt sòlid, però volíem contrastar científicament la nostra experiència", resumeix Estela. "Vam entrar en contacte amb la Universitat Politècnica de Catalunya precisament per validar científicament la nostra feina, i els vam demanar que analitzessin de forma totalment asèptica una sèrie de sabates amb l'objectiu de trobar quines són les variables del confort", explica el representant de Camper.\n"El resultat d'aquest projecte ha estat la confirmació de moltes coses que ja sabíem, però també ens ha obert els ulls a altres temes que no teníem tant en consideració", indica Estela, sense revelar els detalls d'uns descobriments que poden aportar nous avantatges per als productes de la firma sabatera mallorquina.\nExperiments amb voluntaris\nEl primer contacte entre representants del CREB i de Camper va tenir lloc l'estiu del 2012 i els treballs es van prolongar -en aquesta primera fase- fins a l'estiu passat. L'estudi es va realitzar amb la participació de 54 voluntaris, homes i dones, que s'emprovaven sis models diferents de sabates de la marca Camper.\nMentre els voluntaris caminaven amb les sabates posades, els equips de càmeres i sensors del CREB registraven diversos paràmetres que poden relacionar-se amb el confort d'utilitzar aquest calçat de forma objectiva. De forma simultània, els voluntaris havien de respondre un qüestionari amb preguntes sobre la sensació de confort que tenien amb aquest calçat, "com si el trobaven lleuger, si els estrenyia en algun punt o si la sola era prou flexible", explica Josep Maria Font.\nFinalment, els experts relacionaven les dades físiques i quantificables amb la sensació de confort expressada pels usuaris, que sempre té elements de subjectivitat. Les conclusions aconseguides en aquest treball "permeten entendre millor la interacció entre la persona i el calçat", indica l'investigador de la UPC. "Camper té molta experiència en aquest terreny, però el nostre estudi els pot ser d'utilitat quan vulguin treure un nou producte al mercat".\nJaime Estela destaca que a partir del primer estudi genèric, Camper "està analitzant la viabilitat de nous projectes en col·laboració amb la UPC", símptoma que la relació empresa-universitat ha estat beneficiosa per a les dues parts.\nUn exosquelet per als lesionats medulars\nUn dels projectes destacats en què treballa el Laboratori de Biomecànica del CREB-UPC és l'ortesi activa Sckafo (per les sigles de Stance Control Knee Ankle Foot Orthosis), una espècie d'exosquelet d'extremitat inferior dissenyat per ajudar a caminar a persones amb lesió medul·lar incompleta, que poden controlar l'articulació del maluc però no tenen força al genoll i el turmell.\nAquest projecte ha rebut el suport del Ministeri d'Economia i Competitivitat i es duu a terme en col·laboració amb les universitats d'A Coruña i d'Extremadura.\nEl model d'ortesi activa Sckafo va ser objecte del projecte final de carrera de Guillermo Arroyo, guardonat en la convocatòria 2011 dels premis PFC Fundació Universia-UPC, destinats a reconèixer els treballs de final de carrera dels estudiants de la UPC que afavoreixin l'accessibilitat i la integració laboral de les persones amb discapacitat.\nEn l'actualitat, aquest exosquelet es troba en fase avançada de desenvolupament. "La idea és que aquest tipus de lesionats medul·lars puguin disposar d'aquest dispositiu en hospitals, centres de rehabilitació o fins i tot a casa seva per caminar durant un temps determinat, la qual cosa els pot suposar un benefici per a la salut", explica el professor Josep Maria Font.\n[Artícle publicat a la pàgina 'De la ciència al mercat', del suplement 'Diners' del diari La Vanguardia. Text: Joaquim Elcacho. Disponible en l'edició paper de La Vanguardia i l'edició digital Premium, per a subscriptors.]\nPublicat per Joaquim Elcacho a 2.2.14


Catalunya torna al risc alt de rebrot - El triangle\nEls indicadors de la covid segueixen empitjorant, però els hospitals cada cop tenen menys pacients\nEl Departament de Salut de la Generalitat de Catalunya ha declarat 1.001 nous casos de covid-19 confirmats per PCR o TA en les darreres 24 hores i 3 morts més. Això eleva el total de casos en la pandèmia a 641.621 i les defuncions en 22.257, segons el darrer balanç de la conselleria.\nTot i que els indicadors empitjoren, la pressió hospitalària a Catalunya segueix baixant. Els pacients ingressats a planta són 443, 33 menys, i hi ha quatre crítics menys a l’UCI (139).\nPel que fa a la velocitat de propagació, l’Rt, puja tres centèsimes, fins a l’1,16, mentre que el risc de rebrot s’incrementa quatre punts, fins a 100, tornant a situar-se en risc alt. La incidència acumulada a 14 dies puja lleugerament, de 86,29 a 87,22, però es manté per sota de 100. El 3,67% de les proves de la darrera setmana han donat positiu.\nPel que fa al nombre de vacunats amb primeres dosis, aquest dijous les dades en donen un total de 3.914.200 (48.602 en les últimes 24 hores). Ja han rebut la segona dosi de la vacuna 2.268.581 persones (45.733 en les últimes hores). A Catalunya, un total de 2.515.310 persones tenen ja la pauta completa (63.563 en les últimes hores).\nEl 49,9% de la població catalana ha rebut la primera dosi de la vacuna contra la covid, segons ha informat el Departament. A partir de dilluns vinent, el grup de 30 a 34 anys ja podrà demanar hora per a vacunar-se.\nPrevLa verbena de Sant Joan vuelve a las playas catalanas dos años después


70 anys de l'explosió del polvorí\nAquest any és el 70é aniversari de l'explosió del polvorí de Ripollet, que va tenir lloc la matinada del 6 de juny de l'any 1950 i que es va sentir a bona part del Vallès.\nA finals de l'any 1930, el Govern Militar havia adquirit uns terrenys que comprenien una gran part de les finques de Can Mas i Mas Duran situades entre els termes municipals de Ripollet i Montcada. L'espai comprenia dos lots iguals de 43 hectàrees al preu de 2,25 i 3,25 pessetes el m2. Les terres es van vendre per un total de 2.365.000 de les antigues pessetes. Aquesta àrea es va dedicar a la instrucció militar i a les practiques de tir, motiu pel qual hi havia un polvorí. Durant la Segona República es va considerar la necessitat de destruir el complex, que albergava tropes permanents i oficials, pel perill que representava per a la població que vivia al seu voltant. L'esclat de la Guerra Civil, l'any 1936, va aturar aquest projecte.\nLa deflagració del polvorí va causar quantiosos danys materials a Montcada, Ripollet i Cerdanyola. Les causes es van atribuir a la calor excessiva, un llamp i, finalment, a un accident, segons la versió oficial. En qualsevol cas, el fet que l'explosió fos de nit, quan la gent dormia, ben segur que en va reduir l'impacte.\nA Ripollet l'episodi es va conèixer popularment com 'la nit dels calçotets', perquè van ser molts els veïns que aquella nit calorosa van sortir al carrer amb el que duien posat, alertats per l'explosió.\nAmb l'arribada d'aquest 70é aniversari hem anat a buscar informació sobre aquests fets a l'Arxiu municipal de Ripollet, on hi ha un expedient, d'accés limitat, d'aquest succés de la història contemporània del municipi.\nA les vuit del matí, del mateix dia de l'explosió, es reunia la Comissió Municipal Permanent per tal d'avaluar els desperfectes i fer una quantificació econòmica dels danys, que per sort només van ser materials, si més no, aquesta va ser la versió oficial. El Consistori va sol·licitar a l'arquitecte i a l'aparellador municipal que fessin una avaluació i un inventari dels desperfectes.\nLa referida documentació municipal fa referència al "Expediente general instruido como consecuencia de la explosión del polvorín de la zona militar, de los daños materials de este termino municipal" que es va tramitar durant quatre dies i on es va recollir tots els desperfectes derivats de l'explosió. Aquest document consta, també, de 34 fotografies originals del peritatge realitzat. L'explosió va afectar edificis municipals com les "Escoles Nacionals" (actual Anselm Clavé), fàbriques com la Uralita, cases privades i els cines Coliseum i Cot entre d'altres. La despesa econòmica dels desperfectes va ser quantificada en un total de més de quatre milions de les antigues pessetes.\nUn dels temes més interessants d'aquest expedient és conèixer com després de l'explosió, va començar un contenciós per part del Consistori amb tot un seguit de reclamacions adreçades al Juez Instructor del Juzgado Militar Especial de la 4ª Región Militar per tal de poder cobrar les corresponents indemnitzacions. Com a dada curiosa un dels primers requeriments que es fa des de el Gobierno Civil de la Provincia de Barcelona, és que el Consistori faci una relació de les persones que es troben en una situació de pobresa i no poden fer front pels seus propis mitjans a les despeses que els hi van ocasionar la deflagració.\nL'any 1955, cinc anys després del peritatge realitzat pel Consistori, la Capitania General va portar a terme el seu propi peritatge i així ho van comunicar a l'Ajuntament en data 9 d'abril, en una carta que es conserva a l'Arxiu municipal de Ripollet.\nL'any 1957 el Ministerio del Ejército en la causa de l'Ajuntament de Ripollet i d'alguns dels seus veïns determina "que se desestima la concesión de indemnización... que importa la tasación de los daños causados en fincas de propiedad particular ya que nadie responde de aquellos sucesos que no hubiera podidio preverse o que previstos furan inevitables", i amb nota aclaridora van recomanar portar el cas a instàncies superiors per la via ordinària civil.\nA l'expedient ressenyat hi trobem els certificats dels damnificats, on s'expliciten els danys que han patit i les cartes del Consistori especificant una vegada i una altra la relació de persones afectades, així com les despeses econòmiques que van haver d'assumir. Com hem vist, els afectats van acabar als tribunals i van poder cobrar les indemnitzacions, finalment, l'any 1963, tretze anys després de l'explosió.\nLes quantioses pèrdues econòmiques i la batalla legal que van emprendre els veïns i el Consistori només és un dels aspectes d'aquest accident. De ben segur que la informació de la que disposem a l'Arxiu municipal es podrà veure ampliada, en el seu moment, amb la informació que hi pugui haver a l'Arxiu Intermedi Militar Pirenaic, situat al Cuartel del Bruc de Barcelona, el qual depèn del Sistema Arxivístic de la Defensa (Ministeri de Defensa).\nL'any 1976, el Pla General Metropolità, encara vigent, va qualificar els terrenys com a "sòl no urbanitzable". D'aquesta manera els edificis construïts, en aquesta zona, es consideraven zona rústega, clau 21, en tant que es va estimar que tota l'àrea quedava afectada per una possible explosió. Aquestes illes urbanes eren les delimitades pel límit del terme amb Montcada (camí de la Serra), el carrer de la Mercè i el carrer Sant Jaume.\nL'any 1983 es va abandonar l'ús militar de la zona i l'any 1995 es van enderrocar tots els edificis militars menys la capella, punt de trobada durant anys de la celebració del Rocío a Ripollet.\nL'any 1999 el Ministeri de Defensa va decidir vendre gran part del sòl pel seu rendiment urbanístic a l'Incasol. En l'actualitat els ajuntaments de Montcada i Reixac i de Ripollet (municipis als quals pertany la finca) confien aconseguir la titularitat municipal de la mateixa, per tal de preservar el Torrent de Mas Duran i l'ecosistema que l'envolta.\nGrups ecologistes i plataformes veïnals han portat a terme diversos actes reivindicatius en contra de la requalificació dels terrenys.\nRipollet, 6 de juny de 2020\nCentre d'Interpretació del Patrimoni (Molí d'en Rata) i Arxiu Municipal de Ripollet\n- Club de lectura ChickLit: "El guardián", de Nicholas Sparks [Agenda]\n- Fem dissabte: "Bitxos" [Agenda]\n- #DIM2021 Visita a l'exposició "Andreu Solà. La mirada d'un ripolletenc a la Catalunya modernista" [Agenda]\n- #DIM2021 Visita comentada al molí fariner [Agenda]\n- #DIM2021 Portes obertes al CIP Molí d'en Rata [Agenda]\n- #DIM2021 Teatre: "Cosas que se olvidan fácilmente" [Agenda]\n- Nits de Música: "Elvis i els seus amics" [Agenda]\n- Club de còmic juvenil: Cloenda [Agenda]\n- Hora del conte: "La bruixa poruga" [Agenda]


La Rosa de les Monges | Emporion\nper Jaume Bassa Pasqual\t el set. 24, 2019\nSegueixo la sèrie d’articles que he estat publicant a EMPORION, des de fa uns mesos, sobre dones que mereixerien tenir a Torroella un carrer dedicat al seu nom, segons un esborrany de proposta que ens va deixar Joan Radressa. Avui parlaré de la Rosa de les Monges, de nom complet, Rosa Guinart Dorca, una persona senzilla, que va ser molt popular a la nostra vila, on va arribar l’any 1919, procedent de Sant Aniol de Finestres, la població on havia nascut. Venia amb la intenció d’entrar en un convent de monges.\nEn aquella època hi havia a Torroella tres comunitats de religioses.\nLes més antigues, les germanes clarisses, anomenades de la Divina Providència, situades entre els carrers dels Dolors, de la Farigola i Pintor Gimeno, havien arribat l’any 1854, vivien en règim de clausura, es dedicaven a l’ensenyament de les noies i, pel color del seu vestit, eren conegudes com les monges negres.\nA l’Hospital hi havia les monges de l’Institut de les Religioses de Sant Josep de Girona, vetlladores de malalts, de les quals vaig parlar en un article dedicat a la primera superiora de la comunitat a Torroella, Carme Esteve Andoca. Havien arribat l’any 1882.\nFinalment, des de l’any 1912, hi havia a la nostra població les Religioses del Sagrat Cor, que tenien el convent a l’actual passeig de Catalunya, on fa cantonada amb el carrer Primitiu Artigas, també dedicades a l’ensenyament de noies, i eren conegudes, a causa del seu hàbit, com les monges vermelles.\nDoncs bé, l’any 1919 Rosa Guinart va venir a Torroella i es va adreçar al convent de les germanes clarisses o de la Divina Providència, les anomenades monges negres. No ens consta el motiu que la va moure a acudir, precisament, a aquesta comunitat.\nLa font de tot el que exposaré a continuació és un article que Josep Riera i Torrent va publicar l’any 1999 al Llibre de la Festa Major de Torroella.\nLa intenció de Rosa Guinard, en venir a la nostra població, era fer professió religiosa i ser admesa al convent com una monja més, però no ho va aconseguir. Ella mateixa en va ignorar la causa tota la vida. Però no es va fer enrere i, davant la negativa, va trobar una forma alternativa d’integrar-se al convent, s’hi va quedar de minyona.\nAviat es va fer molt popular a la vila, tothom la coneixia. Era petita d’estatura, d’aspecte ingenu, el somriure permanent, i movia els llavis sense parar, com si estigués pregant constantment. Era un belluguet, sempre feinejava, anava o venia amunt i avall per la vila, amb un gros cistell al braç ple de mercaderia, portava encàrrecs, treballava a l’hort del convent… Només parava de moure’s per resar, passava hores davant del sagrari.\nLa Rosa va servir la comunitat amb fidelitat i devoció fins a l’any 1936, quan, en esclatar la guerra, les monges van ser exclaustrades. Ella va anar a servir, en una casa benestant, com a infermera d’una senyora malalta, però més endavant, quan en va tenir ocasió, va anar a Sant Aniol, a casa de la seva família.\nAcabada la guerra, refeta la comunitat, la Rosa va tornar amb les seves monges, a servir-les, fins que una llarga malaltia la menà a l’Hospital. Allí, gairebé no es movia de la capella, si no era per anar a menjar o a dormir. Explica Josep Riera que, pocs dies abans de morir, la Rosa li deia que, finalment, després d’haver-s’ho preguntat tota la vida, ara comprenia per què no la van voler de monja: “Nostre Senyor no em volia per serventa seva, sinó per serventa de les seves serventes.”\nRosa Guinart va morir el dia 11 d’agost de 1974, el dia de Santa Clara, fundadora de la comunitat de les seves estimades monges.


Entomem el repte, per una Festa Major desconfinada | La Garriga Digital\nEntomem el repte, per una Festa Major desconfinada\nMalgrat la situació extraordinària que estem vivint arran de la crisi sanitària de la COVID-19 i les seves conseqüències, considerem que el projecte Saligarda —Festa Major Popular de la Garriga— té més sentit que mai.\nHem viscut dies molt durs, de patiment, dol i esforç immesurable per part dels qui estaven a primera línia, sigui a les residències, als hospitals o fent el possible per cobrir les diverses necessitats socials. Ara, més que mai, és el moment de demostrar que la cohesió social és una eina vital per fer front a una pandèmia d’aquestes característiques.\nDavant un context que afavoreix l’aïllament social i unes polítiques que prioritzen el lucre i deixen de banda la cultura de base, creiem més necessari que mai enfortir els vincles comunitaris al poble i la cultura, i la Festa Major n’és un puntal clau. D’aquesta manera, creiem que cal superar la Fase 0 de “festes virtuals” i trobar alternatives que, prenent les precaucions necessàries per garantir la salut de tothom, permetin celebrar una Festa Major Alternativa amb la major normalitat possible.\nCal superar la Fase 0 de “festes virtuals” i trobar alternatives que, prenent les precaucions necessàries per garantir la salut de tothom, permetin celebrar una Festa Major Alternativa\nSom molt conscients de les limitacions i de la responsabilitat que comporta plantejar una festa d’aquestes dimensions en la situació actual: econòmiques (de moment no disposem de cap subvenció), de temps (sigui per les expectatives posades en la Comissió de Festes o l’impacte mateix del virus) i sanitàries (que obliga a replantejar el format de moltes activitats i probablement a cancel·lar-ne d’altres). Així i tot, veiem aquesta situació com una oportunitat per ser més creatius que mai i utilitzar la intel·ligència col·lectiva que hem demostrat en tantes altres ocasions. Així doncs, us emplacem a valorar la possibilitat d’organitzar o proposar una activitat per la Saligarda 2020!\nMés enllà de la voluntat, però, tenim poques certeses. A hores d’ara no hi ha cap protocol sanitari específic que defineixi les directrius per esdeveniments d’aquestes característiques per finals de juliol i tampoc podem oblidar que la situació sanitària pot canviar. Tot i això, comencem a treballar perquè la Saligarda pugui dinamitzar la vida al poble, un any més, durant un cap de setmana i trobar un finançament que permeti garantir les condicions òptimes per realitzar la festa.\nAquesta darrera setmana hem fet arribar un correu electrònic a les entitats de la nostra base de dades per tal que cada una d’elles pugui proposar activitats. Si la teva entitat no l’ha rebut i vol participar o proposar, envieu-nos un correu a saligarda.lagarriga@gmail.com. Per altra banda, si no pertanys a cap entitat i vols proposar activitats, pots fer-ho a través d’aquest formulari a fins al diumenge 21 de juny. També volem recordar que les assemblees sempre són obertes i que tothom hi és benvingut. Anirem anunciant les pròximes dates via Instagram.\nAssemblea de la Saligarda La Garriga\nArticle anteriorJa hi ha guanyadors del concurs de relats de La Garriga Guerrera\nArticle següentLa Cançó de Corpus que ha emocionat tot un poble


Detenen un home a València per agredir la parella davant del seu fill - À Punt\nDetenen un home a València per agredir la parella davant del seu fill\nEl presumpte agressor ja ha passat a disposició judicial.\n26 de maig 2019 - 13:42\nLa Policia Nacional ha detingut un home de 47 anys a València després de, suposadament, amenaçar i agredir la parella davant del seu fill menor d'edat. El presumpte agressor ja ha passat a disposició judicial.\nSegons han explicat les autoritats, la detenció es va produir la nit de dissabte en el replanell de la seua finca i li van intervindre un ganivet. La dona ha explicat que en el moment de l'agressió la seua parella havia arribat a casa i li va recriminar que no tenia fet el sopar i que estava fart de cuidar del seu altre fill.


SAP-Fepol | L’Administració ha d’accelerar els tràmits sobre la cessió de vehicles comissats\nTarragona, 29 de juny del 2020.-\nLa nostra legislació atribueix a l’òrgan judicial, prèvia sol·licitud, la capacitat de poder cedir temporalment l’ús de vehicles i altres objectes que han estat comissats en el decurs d’investigacions policials per haver estat utilitzats per grups i organitzacions criminals. Especialment es dona amb delictes relacionats amb l’àmbit de la salut pública, on els autors utilitzen vehicles per perpetrar el tràfic d’estupefaents.\nA l’efecte, és habitual que en el moment que s’explota judicialment la investigació, a més de les substàncies i els beneficis obtinguts de manera il·lícita, també es comissin estris relacionats amb el delicte investigat, com són per exemple els vehicles emprats. Com sabem, aquests romanen en qualitat de dipòsit judicial als pàrquings i zones annexes de les comissaries a l’espera que l’autoritat judicial li doni destí.\nMentre això no succeeix, algunes Unitats d’Investigació tenen la possibilitat de demanar la “cessió temporal dels vehicles comissats”. Uns vehicles que per tant podrien ser utilitzats de manera immediata en l’activitat investigadora de les unitats de policia judicial del cos de mossos d’esquadra i que alhora, també permetrien minimitzar l’impacte negatiu que patim com a conseqüència de la manca de mitjans.\nNo obstant i malgrat som coneixedors de la quantitat de peticions judicials sobre cessió temporal de vehicles, des del Sindicat Autònom de Policia (SAP-FEPOL) lamentem que, malgrat l’autoritat judicial ho concedeix, en algunes ocasions no s’acaba adquirint el vehicle en qüestió per decisions dels serveis d’administració.\nPer altra banda, en altres ocasions i un cop es concedeix la cessió del vehicle demanat, els tràmits administratius triguen excessivament i les Unitats d’Investigació no poden fer ús del vehicle amb la celeritat que agradaria.\nÉs per això que des del Sindicat Autònom de Policia (SAP-FEPOL) hem instat a la Subdirecció General de Recursos Humans a realitzar un esforç i accelerar els tràmits necessaris per tal que les unitats a qui judicialment els hi ha estat concedida la cessió d’un vehicle comissat, el puguin utilitzar a la major brevetat possible.


Arxius de Biblioteca de Palafrugell - Pàgina 2 de 7 - Ràdio Palafrugell\nEl teatre íntim arriba a la Biblioteca amb Llibràlegs V\nLlibràlegs V, és la proposta de teatre íntim a càrrec de les actrius Meritxell Yanes i Mercè Pons dins la programació de Temporada Alta. L’activitat és gratuïta i les places són limitades. Cal reservar localització al 972 30 48 09. D’entre la programació d’activitats de la Biblioteca de Palafrugell per la primera quinzena d’octubre, trobem […]\n‘Les Arts del Llibre’ la nova exposició d’Arteca\nL’exposició de caràcter col·lectiu ha estat coordinada per Lola Barranco. Es pot visitar fins el 27 de novembre a l’espai Arteca de la Biblioteca i al Teatre Municipal. Des del passat divendres l’Espai Arteca de la Biblioteca de Palafrugell i el TMP, acullen l’exposició “Les Arts del Llibre”. Una exposició col·lectiva coordinada per Lola Barranco, que […]\nLa Biblioteca de Palafrugell estrena web pròpia\nEs tracta d’un nou recurs per donar a con`èixer les activitats que fan, així com un portal de recomanacions literàries. Joan Soler fa un balanç positiu de l’estiu, en el que s’han incrementat el nombre de préstecs. Joan Soler, director de la Biblioteca de Palafrugell parla de la nova web pròpia de l’equipament. La nova […]\nSetembre amb noves activitats i jornades de formació a la Biblioteca\nEl director de la Biblioteca Municipal Joan Soler presenta les activitats programades per aquest mes de setembre 2021. D’entre la programació, destaca la presentació de les jornades de formació en robòtica Lego i en fotografia digital i edició d’imatges. Amb la finalització del mes d’agost, la Biblioteca Municipal presenta la nova agenda d’activitats per aquest […]\nJoandomènec Ros presenta ‘Cal que siguem masovers del món’ a la biblioteca\nEl llibre de Joandomènec Ros és un assaig que vol conscienciar sobre la problemàtica ambiental que es viu. Ros és biòleg, catedràtic de la Universitat de Barcelona, president de l’Institut d’Estudis Catalans i membre de la Universitat Catalana d’Estiu. La presentació tindrà lloc avui a les 19 hores a la Biblioteca de Palafrugell. Joandomènec Ros […]\nJordi Campoy presenta ‘La cantant de fado’\nLa segona novel·la del pianista, productor musical i escriptor es presenta avui a les 19h a la Biblioteca de Palafrugell. Com en el seu debut literari, el llibre ve acompanyat per una banda sonora que s’interpretarà durant la presentació. Avui a les 19h la Biblioteca de Palafrugell acollirà la presentació de la segona novel·la de […]\nPrimera quinzena d’agost a la Biblioteca\nPresentem les activitats que ha preparat la Biblioteca per aquesta primera quinzena d’agost de 2021. A continuació, el director Joan Soler comparteix els detalls de cada activitat, així com els horaris i protagonistes d’aquestes. Com és habitual, Ràdio Palafrugell trasllada el seu micròfon a les instal·lacions de la Biblioteca Municipal. La intenció és la de […]\nJoan Manel Soldevilla presenta “Autopista”\nLa presentació d’”Autopista” tindrà lloc demà a les 19 h al Pati de la Biblioteca de Palafrugell. Inscripcions al 972 30 48 09. A continuació, Soldevilla presenta la història que amaga “Autopista” i avança algunes de les reflexions que es plantejen al llarg de l’obra. Contactem amb en Joan Manel Soldevilla, autor de l’obra “Autopista” […]\nMaria Mercè Cuartiella presenta “Un món sense l’Oriol Gante”\nLa presentació d’Un món sense l’Oriol Gante tindrà lloc demà a les 19h al pati de la Biblioteca de Palafrugell. Inscripcions al 972 30 48 09. A continuació, Mercè Cuartiella presenta el seguit de reflexions que amaguen les pàgines de la seva darrera novel·la. Durant el darrer mes de febrer, vam establir contacte amb la […]\nConverses de barraca 2021: “Passat, present i futur de les Festes de Primavera”\nConversem amb en Joan Soler, director de la Biblioteca Municipal, per conèixer les pròximes activitats. D’entre les activitats, destaquem la jornada d’enguany de les Converses de Barraca 2021 sobre el “Passat, present i futur de les Festes de Primavera”. Visitem les instal·lacions de la Biblioteca Municipal de Palafrugell per conversar amb el seu director Joan […]


qui soc jo? – Page 9 – …dilluns…\nCategory: qui soc jo?\npetit pot de bona confitura ;)\navui fa cinquanta anys de la mort de la Frida Kahlo, la meva pintora preferida. Ella pintava l’horror només mirant-se al mirall, el patiment convertit en art desgarrador.\nNo us perdeu aquest enllaç, amb algunes de les seves obres, la més esfereïdora: Las dos fridas.\nNi aquest sobre la seva vida, ordenat per décades. I si us interessa de debó, us recomano que busqueu i contempleu la seva obra des de l’estòmac.\nI, de pas, consulteu alguns llibres:\n–Frida: una biografía de Frida Kahlo, de Herrera, Hayden\n– Frida Kahlo , de Jamís, Rauda\nque vagi de gust :)\n…aquest és el número de dones mortes a causa de la violència de gènere a data d’avui. Espero que aquest sentiment d’impotència no m’arrassi més, perquè tots els fantasmes de la violència hagin tornat a l’inconegut, d’on no haurien d’haver sortit mai. En Joan Vinyoli millor que jo els hi marca el camí de tornada:\nRedossada en la nit (fragment):\navui el …dilluns… fa una mica de -dimarts- i li dedica aquest poema al germà de la mercè, qui ha perdut un amic pels trets d’una pistola i per la manca d’unes manilles:\nNi tots els dits de les mans\nem basten per sargir la teva pena,\nallargada com els fils que s’escolen\nentre les meves mans i el buit dels seus dits.\n…el temps que em manca, el cansanci que em sobra, els malentesos, els silencis, les presses, les il·lusions, la feina, el maltracte, veure que ets invisible darrera la taula i potser que sí que ho ets d’invisible perquè ningú et veu en aquesta oficina amb vistes macianes, preguntar-te com t’has deixat arribar aquí, que deu ser culpa meva per no haver-ho tallat abans, però sempre és allò de no, parle-m’ho, a partir d’ara serà diferent..i als tres minuts ja estem igual…\n…aquest mes de maig, per això, m’ha fet feliç amb un regal :)) i no paro de plorar a totes hores i a tot arreu.\n…una estranya barreja…\n…de nervis i il·lusió, d’aquí un temps, quan em llevi, paladejaré els meus versos més llegits i estimats de Ferrater:\n“Me l’estimo molt.\nAquelles veus d’obrers – Què són?”\ni avui no els sento. Criden, riuen\ni avui que callen em fa estrany.”\nles fulles altes de l’estiu, els dies oberts i sense besos, ben al fons\n…i la malenca em farà l’ullet…\nArchives Select Month November 2019 July 2019 April 2019 January 2019 October 2018 July 2018 June 2018 March 2018 January 2018 December 2017 November 2017 February 2017 September 2015 March 2015 January 2015 September 2014 August 2014 May 2013 April 2013 March 2013 February 2013 September 2012 August 2012 April 2012 March 2012 February 2012 December 2011 November 2011 September 2011 August 2011 July 2011 June 2011 May 2011 April 2011 February 2011 December 2010 November 2010 October 2010 September 2010 August 2010 July 2010 June 2010 May 2010 April 2010 March 2010 December 2006 October 2006 May 2006 April 2006 March 2006 February 2006 January 2006 December 2005 November 2005 October 2005 September 2005 July 2005 June 2005 May 2005 April 2005 March 2005 December 2004 November 2004 October 2004 September 2004 August 2004 July 2004 June 2004 May 2004 April 2004 March 2004


EL MÓN PER LA FINESTRA: La proposta pel març: en autocaravana per l'Alt Empordà\nLa proposta pel març: en autocaravana per l'Alt Empordà\nAl mes de març ja es fa palès que comencem a allunyar-nos de l’hivern, els dies s’allarguen, es fa fosc més tard i les temperatures es suavitzen. I un bon destí per a les nostres escapades en autocaravana pot ser aquesta comarca situada a l’extrem nord-est de Catalunya. Allà es pot gaudir, a pocs quilòmetres de distància, de tot: de la muntanya pirinenca, dels aiguamolls de la plana, de la suau costa del Golf o de les abruptes cales del Cap. I per no parlar de la seva història i riquesa cultural.\nDoncs continuant amb el costum iniciat el passat desembre , a continuació us anoto quatre idees per si visiteu el proper mes de març aquesta comarca; i a més, al ser temporada baixa, és d’esperar que gaudireu d’una tranquil•litat absoluta.\nCom el del Cap de Creus, talaia pètria sobre el mar, la costa Vermella i la plana empordanesa. A l’actualitat, constituït en Parc Natural, ofereix moltes possibilitats d’esbarjo, només cal passar per les oficines de turisme o per la seva web , i recollir la informació pertinent; o simplement us podeu endinsar amb l’autocaravana per les seves carreteres locals, gaudint-hi dels paisatges que se’ns ofereix en cada corba. I no tot és natura, una visita a l’imponent Sant Pere de Rodes ens retornarà a la vida monacal de fa un miler d’anys.\nEl Castell de Sant Ferran , en Figueres: una imponent fortalesa sense parangó en Europa; només una dada: 3 km de perímetre exterior. Fins fa pocs anys era coneguda com a presó militar, però ara s’ha convertit en una bona manera de gaudir d’un matí de cap de setmana. Amb la possibilitat d’endinsar-te en zodiac dins dels dipòsits d’aigua, conèixer la sorda guerra subterrània de les mines i contramines; o simplement comprovar com es pot construir bellament una edificació tant mortífera: tot atacant que s’acostés estava sotmès com a mínim a dos focs creuats...una autèntica i mortal ratonera. Les visites s’han de concertar prèviament. I si desprès encara queden forces, a pocs minuts a peu teniu el Museu Dalí, el Museu de les Joguines,...\nEl 15 de març. I què tal finalitzar una escapada en autocaravana gaudint de la música de Giuseppe Verdi?. Doncs resulta que al Teatre El Jardí , de Figueres, els Amics de l’Òpera de Sabadell presenten Il Trovatore de G.Verdi, a les 18:00. Que consti que no entenc gaire de música i molt menys d’òpera, però m’ha fet gràcia la possibilitat que se’ns ofereix de finalitzar una escapada autocaravanista al compàs de la música de Verdi. Més informació sobre l’obra aquí .\nUn àrea d’autocaravanes.\nL’ àrea d’autocaravanes més propera la trobareu a l’autopista AP-7, dins de l’Àrea de Servei Empordà , al costat de Figueres, amb àrea per autocaravanes en ambdós sentits.\nCornellà de Llobregat, 18 de febrer de 2009.\nPublicat per Marce a 14:09:00\nEtiquetes de comentaris: alt empordà, autocaravana, Catalunya, Girona\n▼ de febr. 2009 (3)\nEN AUTOCARAVANA PER GIRONA: UN VIATGE EN EL TEMPS ...\nLa proposta pel març: en autocaravana per l'Alt Em...\nArticle: En autocaravana amb nens, per la ciutat (...


Entre la política i la literatura.: d’abril 2010\nTinc un probelma, ella no es fixa en mi, sóc gras. Ja no se que mes fer, m'he apuntat a un gimnàs per començar a aprimar-me, però la bascula no baixa, i això m'obsessiona. m'han recomenat que begui aigua, que així no tindré gana i per tant no menjaré i no m'engreixaré. Espero que així ella es fixi amb mi, suposo que si m'aprimo es deixaran de ficar amb mi. El que no se encara es com començar a aprimar-me. Suposo que deixant de menjar i aquestes coses, voldria entrar internet, però em fa por convertir-me en un malalt.\nEstic convençut que si m'aprimo una mica i faig gimnàs les burles dels meus companys pararan i ella em mirarà amb uns altres ulls. I com em puc aprimar? Es molt fàcil, hauré de parar de menjar i provocar-me vòmits, quan vegi que la gent em fa cas pararé. Estic convençut que em sabré controlar\nPublicat per elnoidelbarret a 12:01 2 comentaris:\nPlou, i un home pel carrer camina, tot sol, mullant-se, gaudint la pluja. Els turitses corren refugiant-se sota planols de Barcelona desplegats. Ell somriu i tanca els ulls mirant el cel. Es feliç. En que pensa? Tan sols ell ho sap. Però es poden fer suposicions. Li ha tocat la lotería? Es feliç i prou? Es feliç per una trucada? No ho sabem, però ell segueix caminant, rambles amunt caminant mentre veu gent que camina amb pressa amb un paraigues a la mà, ell amb el seu barret en té prou. El que al principi semblaven quatre gotes s'ha convertit en pedra. Però ell, immutable segueix caminant dins les seves reflexions. La natura sembla que s'enfadi davant aquesta indiferència i decideix augmentar cada cop més la seva fúria, pero ell està tranquil, seré, no sembla que li importi massa mullar-se, fins i tot podriem dir que hi troba un cert plaer. Inspira i l'olor de pluja es filtra pel seu nas i arriba fins el cervell, provocant en el nostre home una sensació de plaer.\nFinalment deixa el carrer i agafa un carrer petit. La pluja segueix caient amb força. Al cap d'unes poques passes es torna a desviar, es posa la mà a la butxaca i en treu unes claus, camina unes poques passes més i obre una porta.\nPublicat per elnoidelbarret a 11:32 3 comentaris:


Pel sol fet d'omplir el qüestionari entraràs en el sorteig de 2 lots solidaris de la Fundació Grup Tercer Món Mataró. El sorteig es realitzarà el dia 18 de novembre i es comunicarà a les persones guanyadores a través de correu electrònic.\nxarxanet.org és un projecte web gestionat per diverses organitzacions representatives del sector associatiu. La seva finalitat és millorar la societat a través de reforçar les entitats i el voluntariat de Catalunya. És un projecte impulsat per la Direcció General de Treball, Afers Socials i Famílies.


Carreño remata l'Equador i signa un important 3-0 a dobles\nPublicat 27/11/2021 11:18CET\nL'asturià va remuntar Emilio Gómez i després va aconseguir el ple amb el de Granollers\nFeliciano López havia posat l'1-0 contra Roberto Quiroz\nEl tennista espanyol Pablo Carreño ha remuntat (5-7, 6-3, 7-6(5)) aquest divendres Emilio Gómez per donar a Espanya el primer punt de les Finals de la Copa Davis, en la seva estrena contra l'Equador, després que Feliciano López complís també davant de Roberto Quiroz (6-3, 6-3), mentre que a dobles, amb Carreño i Marcel Granollers, han aconseguit un 3-0 que pot ser important per estar a quarts.\nCarreño ha tingut una relació complicada amb el mundial de tennis per trobar el seu lloc al Madrid Arena. El tennista asturià --3-4 en punts individuals a la Davis-- ha començat sorprès per l'alt nivell del seu rival, un Gómez que ha tret cops de qualitat i l'ha mossegat per aferrar el seu país a l'eliminatòria. El sud-americà ha trencat el servei primer i tot i que l'espanyol ha respost, ha continuat estrenyent fins que Carreño li ha donat el set amb una doble falta.\nNi el públic ha pogut aixecar el jugador local en l'inici del segon parcial, fins que en el sisè joc ha salvat una bola de 'break'. En aquest moment han reaccionat Carreño i el Madrid Arena, i Gómez ha lamentat l'ocasió perduda fins veure's en el tercer parcial amb les forces igualades. L'asturià s'ha soltat i ha agafat avantatge, però Gómez ha vist de cara la remuntada del seu rival.\nA Carreño se li han presentat dues pilotes de partit, però després ha passat a perdre el servei. Gómez ha vist la porta oberta i s'ha colat en el partit fins forçar el 'tie-break'. En aquest moment hi ha hagut alternatives per a tots dos, un punt a la xarxa, i dues pilotes de partit més per a un Carreño que ha començat a agafar-li el gust a la Davis.\nSense descans, l'asturià ha enllaçat dues hores i mitja de tennis amb el de Granollers, i tots dos han segellat un 3-0 que segons el que passi amb Rússia pot ser important per passar com a segona parella. Gonzalo Escobar i Diego Hidalgo han clavat el genoll en un intens 6-4, 5-7(5), 7-6(2) que ha acabat passades les 12 de la nit. La parella espanyola ha remuntat un 'break' en el tercer parcial.\nFELICIANO RESOL EL SEU INESPERAT PAPER\nEn l'inici del torneig per al sis vegades campiona i, con fa dos anys, amfitriona, Feliciano ha donat el primer punt amb doble 6-3 contra Quiroz. L'equip de Sergi Bruguera ha tingut una estrena feliç en la defensa del torneig per oblidar els problemes de les baixes de Roberto Bautista i Carlos Alcaraz, qui va donar positiu per coronavirus fa menys de 24 hores.\nEl capità ha optat per donar el primer individual a un Feliciano que no ho tenia en agenda però que sens dubte estava preparat i amb experiència de sobres. El toledà ha respòs amb el suport del Madrid Arena i 14 serveis directes, un servei que li ha permès eliminar la resistència del seu rival. Quiroz no ha pogut recuperar els dos trencaments, un en cada màniga, que han donat la victòria a l'espanyol.\nFeliciano ha començat amb certs problemes, amb un 0-40 en el seu primer servei, i una pilota de trencament més, que ha pogut salvar. No obstant això, López ha aprofitat l'oportunitat en el quart per aconseguir el 'break' que ha estat clau.\nLa segona màniga ha tingut un desenvolupament semblant. Els dos han imposat els seus serveis fins al cinquè joc, en què l'espanyol l'ha trenat per agafar un avantatge que no ha deixat escapar. Han complert 'Feli' i després també Carreño per partida doble i Granollers, en un equip que s'oblida dels problemes a força de victòries.


Ruta de les fonts urbanes (nucli antic) | Turisme d'Olesa de Montserrat\nLa idea d’aquest itinerari és donar a conèixer les fonts més destacables del nucli urbà d’Olesa i que estan vestides d’història. La ruta s’inicia des de la plaça de Fèlix Figueras i Aragay, i s’encamina fins a la riera de Can Carreras (passant pels carrers de Salvador Casas, d’Anselm Clavé i de la Clota). Al final d’aquest darrer, hi ha l’edifici del Molí d’Oli.\nContinuant en direcció nord, es troba la plaça on, antigament, estava emplaçada la Masia de Can Carreras, just en la confluència dels carrers de l’Església, del Sastre i de la Riera. Al costat de la masia, hi havia una font i un safareig on el veïnat anava a rentar la roba. Amb el temps, es van enderrocar i, anys després, s’hi va fer la plaça i es va instal·lar una font tot fent al·legoria al passat.\nSeguint camí amunt, es pot anar observant que el vial presenta molts revolts i desnivells provocats per l’erosió de l’aigua. Enfilant el carrer de Santa Oliva, hi ha una placeta amb dues fonts, una d’elles adossada a un pou, al final del qual hi ha una mina de 475 metres que es dirigeix cap a la plaça de les Fonts. L’aigua que neix en aquest punt ressegueix el subsòl i passa per sota de les cases dels carrers de Santa Oliva, de la Creu Real i Ample i del carreró del Rampeu. Durant el trajecte de la mina (que no es pot visitar), l’aigua passa per 22 pous que connecten amb les eixides d’algunes cases.\nTornant a la ruta, al final del carrer de Santa Oliva, hi ha una altra font al costat del portal, que és alimentada per la xarxa general. Un gir a mà esquerra encamina el trajecte de baixada passant pels carrers de la Creu Real i Ample. Entre l’un i l’altre, a mig camí, hi ha la plaça del Reverend Massana, on es troba una font d’aixeta.\nA pocs metres, s’arriba a la plaça de les Fonts (antigament, era la plaça major i centre neuràlgic de la vila). Després de diverses remodelacions, el projecte de font actual presenta un mur amb cinc sortidors verticals i, al cantó de la porxada, set brolladors representats amb sis cares d’àngel i una de dimoni.\nA l’inici del carrer de Salvador Casas, i prop de la mateixa plaça, hi ha el conegut edifici dels Safaretjos, seu actual de serveis municipals, on es pot veure l’antic safareig.\nSeguint la ruta pel carrer d’en Coscoll, just a l’entrada, hi passa la mina de la font d’en Roure, que neix a la plaça. L’aqüífer d’aquesta zona és molt proper a la superfície. Seguint pel mateix carrer, entre els vials de Dalt i de Baix, hi ha una altra mina, coneguda com la mina del carrer d’en Coscoll, la qual s’accedeix per una petita porteta que hi ha al costat d’una de les cases. Aquesta mina alimenta la font d’en Roure i l’aigua travessa els carrers de Baix, de Dalt, de Sant Joan i del Forn. Un dels accessos a la font d’en Roure és pel carrer de Baix fins arribar a unes escales de pedra (o, també, per la riera de Can Llimona). L’aigua de la font, però, no és potable.\nContinuant pel vial de la riera de Can Llimona, en direcció al carrer d’Anselm Clavé, es troba, a l’esquerra, un passatge que porta a la font de Can Solé. Aquesta ha estat remodelada darrerament, amb la col·locació de la pica original, però sense el safareig, que va ser enderrocat juntament amb l’antiga Torre del Sauqué el 1995. Aquesta font torna a tenir la cara d’àngel, popular a la vila. En aquesta font hi ha dos tipus de sortidors dels quals brolla aigua: el de la cara d’àngel, que és potable (ve de la plaça de les Fonts), i el del plat de la pica que no ho és (l’aigua surt de l’antiga font de Can Solé).\nAquesta és la darrera font de la ruta, que acaba a la plaça de Fèlix Figueras i Aragay.\nEl pou de la placeta de Santa Oliva mesura uns 19 metres i és de gran cabal, aproximadament 100 m3/hora.\nEl capdamunt de la riera de Can Carreras (al començament del carrer de Santa Oliva) també es coneix com la riera de les Comes.\nDe la plaça de les Fonts se’n podria fer un llibre sencer. Al llarg dels anys, ha tingut diferents remodelacions que han comportat la construcció de diferents tipus de fonts. En un origen, s’hi constata la bassa de la Bareia, com a primer punt d’aigua en segles passats. Posteriorment, es decideix construir una font enfonsada i amb una columna central amb diferents gravats. Les incòmodes condicions d’haver de pujar les escales amb les garrafes plenes i les condicions higièniques de l’espai fan decidir al govern municipal elevar la font amb un monument de l’escultor olesà Amadeu Paltor.\nAl costat de la plaça del Reverend Massana, neix el carrer de Santa Paula Montal, en el qual hi ha el convent–on reposen les relíquies de la santa– i l’escola de les Escolàpies.


Francesc Serés (Saidí, 1972) ha guanyat la segona edició del premi Proa de novel·la amb 'La casa de foc', un llibre de 600 pàgines que ha estat el seu refugi els darrers sis anys. Un període d’aparent silenci literari després de la publicació de 'La pell de la frontera' (2014) però de gran intensitat professional, en què va fundar la Residència Faber d’Olot, que dirigeix, i ha estat nomenat director de l’Àrea de Creació de l’Institut Ramon Llull. Serés no tan sols ha convençut el jurat del Proa. Públic i crítica han acollit amb entusiasme aquesta novel·la, que transcorre a la vall del Ser.\nNo és autoficció. El narrador de La casa de foc s’assembla al Francesc Serés que va instal·lar-se a la vall del Ser, a la Garrotxa, fa uns quants anys, en una antiga masia, però no és ell. “La novel·la aguanta l’egoisme, però no el narcisisme”, adverteix. És un professor desubicat. Un home en crisi enmig d’una altra gran crisi, l’econòmica. La mirada d’aquest personatge ens obre les portes d’un món feréstec, gairebé salvatge, on hi ha la veïna masia de Can Sol, habitada per un saurí, la seva filla i la seva neta adolescent, la Mar.\nQuan escrius una novel·la com aquesta sempre hi ha un punt d’inseguretat, però de seguida que es va publicar vaig rebre correus molt bonics, alguns de gent del món de l’edició, és a dir, amb un criteri ben format. Han estat sis anys molt intensos. Després de La pell de la frontera sentia que havia tancat una etapa. Havien passat moltes coses. Des d’un punt de vista personal, però també col·lectiu, perquè hem viscut un procés polític molt dur, que m’ha afectat molt perquè estava fent articulisme. I, finalment, els dos projectes: la residència Faber, que requeria tot el temps del món i més, i després la incorporació a l’Institut Ramon Llull. Tot això ha estat molt complicat de gestionar a l’hora d’escriure. També és veritat que la novel·la es va convertir en un petit refugi amb què compensava tota aquesta crònica política, tota aquesta part de gestió cultural més àrida, per dir-ho d’alguna manera. El llibre es va convertir en un espai en el qual estava sol, i hi estava bé.\nEl paisatge, la terra, sempre ha estat més que una ambientació en la seva obra. I a La casa de foc hi ha un gran canvi. Deixa enrere Saidí, el Baix Cinca, per escriure sobre la vall del Ser, a la Garrotxa..\nUn gran canvi, cert! A La pell de la frontera partíem de la Catalunya més nova, que seria Alcarràs/Saidí. I ara me n’he anat a la més vella, Santa Pau. També és una realitat que jo havia viscut i que no sabia molt bé com tancar. Durant set anys vaig viure en una masia i volia fer una mena de càpsula de temps per recordar aquesta etapa d’aquí uns anys. Penso que això, encara que potser no em pertoca a mi de dir-ho, ja ho vaig aconseguir amb La pell de la frontera, que és un llibre que es llegeix permanentment. Quan ara fa poc hi va haver el desastre de Badalona [l’incendi d’una nau abandonada on malvivien un grup d’immigrants on van morir tres persones] algú recordava que jo això ja ho havia explicat des del al Baix Cinca i el Baix Segre. He canviat de lloc, però també de circumstàncies. D’aquí a no res faig 48 anys. Tot canvia. L’edat et canvia. Jo ja no vull tornar a escriure de segons què. Cada vegada tinc més ganes de ficció, de novel·la.\nLa literatura a mi em passa a dos o tres metres, molt a prop. No tinc necessitat d’imaginar mons impossibles, amb tot el respecte per a la gent que ho fa. Qui ha llegit La pell de la frontera, La matèria primera, La força de la gravetat… són tots molt arrelats, toquen molt de peus a terra. En aquest sentit, quan tota aquesta realitat l’extrapoles, la canvies, la modifiques i la poses en conjunt amb una persona com és un saurí, que és el que fa màgia (entre cometes, perquè no és màgia, simplement té el do de saber trobar aigua), això canvia la perspectiva de moltes coses.


El consum de pornografia es rebaixa als 8 anys\nUn estudi de la Universitat de les Illes Balears analitza l’impacte de la nova pornografia sobre els adolescents i joves\nLa nova pornografia, distribuïda per Internet, té un impacte de cada vegada més rellevant en les relacions interpersonals dels adolescents i els joves. La seva presència s’ha normalitzat per a la majoria de la població occidental, especialment per a la població masculina, i n’ha augmentat l’oferta i la demanda, per la qual cosa s’han generat efectes importants en els consumidors habituals.\nD’entrada, l’edat de començament del consum de pornografia se situa en els vuit anys, segons un estudi de la Universitat de les Illes Balears liderat pels doctors Lluís Ballester i Carmen Orte, professors del Departament de Pedagogia i Didàctiques Específiques, i membres del Grup d’Investigació i Formació Social i Educativa (GIFES), amb el suport de Red Jóvenes e Inclusión.\nEn el treball Nueva pornografía y cambios en las relaciones interpersonales, els investigadors determinen les dimensions i les característiques dels impactes de la nova pornografia sobre els adolescents i joves a Espanya, i comproven les semblances i diferències del patró observat a l’Estat i la realitat de les set comunitats autònomes estudiades.\nEls resultats mostren que la familiaritat amb les pantalles i amb les cerques a Internet han facilitat que les edats de començament del consum de pornografia siguin molt prematures. Els homes són els grans consumidors de la pornografia i, de la mateixa manera, els impactes de la pornografia són molt més importants en els homes que en les dones, tant per la freqüència d’ús com pels efectes cercats (masturbació) o per les conseqüències sobre les relacions interpersonals. El consum de pornografia produeix impactes destacats sobre la imatge dels homes i les dones, així com un augment de la vulnerabilitat a les pràctiques no normatives o de risc (consum de prostitució).\nEl consum de pornografia produeix impactes destacats sobre la imatge dels homes i les dones, així com un augment de la vulnerabilitat a les pràctiques no normatives o de risc\nNotícies relacionades8 anysadolescentsconsum de pornografiajovesNueva pornografía y cambios en las relaciones interpersonales\nUn helicòpter s’empotra contra un edifici a la 7a Avinguda de Nova York\n‘Ànima’, l’anunci de l’estiu d’Estrella Damm amb missatge mediambiental\nVaga indefinida en el control de passaports de la terminal A de Son Sant Joan\nA partir d’aquest dissabte Els treballadors d’Acciona en el control de passaports de la terminal A de l’aeroport de Palma...\nEl servei d’atenció a les víctimes de violències masclistes estarà disponible les 24 hores del dia\nL’increment de pressupost permetrà augmentar el nombre de professionals i d’horari El servei 24 hores d’atenció social i acompanyament a...\nSalut elaborarà un informe sobre la troballa de cadàvers sense enterrar en el cementiri Manacor\nL’Ajuntament de Manacor ha convocat una roda de premsa per a dilluns que ve per a donar mes detalls sobre...\nActuacions per millorar la coordinació de les policies locals\nUna de les principals línies és impulsar el programa de Policia Tutor en tots els municipis de les Illes i...


Les agències de viatges, un dels sectors més afectats per la pandèmia\nINTERVENEN: Eloi i Irma Paradeda, Viatges Paretours\nLa pandèmia ha afectat econòmicament molts sectors, però un dels més tocats ha estat i està sent el de les agències de viatges, que a causa de les restriccions i els tancaments, han vist totalment aturada la seva activitat.\nLes pèrdues econòmiques des de l'inici de la pandèmia en una agència de viatges local poden pujar a més de cent mil euros. El passat 2020 només van poder treballar amb certa normalitat durant tres mesos, des de juny fins al setembre, i si a l'any de pandèmia li sumes les previsions dels sis mesos anteriors, es pot dir que les fa un any i mig que no generen ingressos, però que segueixen tenint moltes despeses.\nA més de no generar ingressos, han hagut de retornar els diners dels viatges ja venuts durant els mesos previs a l'arribada del coronavirus, de la tardor i hivern del 2019, que no es van poder efectuar.\nAmb tot, les agències de viatges demanen ajudes directes per intentar pal·liar els efectes econòmics que els ha provocat la crisi sanitària.\nLa ciutadania vol viatjar, però amb garanties (26/03/2021)\nCosta Brava Yacht Ports es promou un any més davant la indústria de les grans eslores\nPremien a Narcís Coll per la seva trajectòria en el sector turístic de la Costa Brava\nL'ENTREVISTA: VI Memorial Jordi ComasLa Fundació Jordi Comas Matamala organitza aquest divendres 20 d'abril a l'Hotel Costa Brava de Platja d'Aro el VI Memorial Jordi Comas. En ell es farà balanç d\nLa Palamós Lan Party es consolida i passa a dir-se Tecnofan PartyLa Tecnofan Party se celebrarà els propers dies 6, 7 i 8 de setembre en horari de matí de 10 a 14 h i de tardes de 17 a 21.30 h, a la Nau dels 50 metres de Pala\nEl Baix Empordà treballa per ser una destinació turística accessibleEl Baix Empordà treballa per ser una destinació turística accessible\nEl Baix Empordà genera ocupació però en sectors precaritzats i estacionalsEl Baix Empordà crea ocupació però aquesta està molt vinculada a sectors precaritzats i estacionals. Aquest és el principal titular de la Diagnosi Territorial q\nEndesa treballa per resoldre els microtalls elèctrics al litoral de Palafrugell\nManel Canadell presentat com a nou president de l'As. d'Empresaris de Castell-Platja d'Aro


SINGLADURES: de desembre 2015\nPublicat per Artur Álvarez i Boix, cantautor, escriptor, poeta i altres menesters creatius. a les 06:26 Cap comentari:\nS'esquinça el record.\nLa maleïda calma\nde Mark David Chapman, dansa\nsobre el sentit lament de la teva perduda.\nIntentem tornar-te una mica de l'estima\nque vas vessar sobre la raça humana.\nLes teves ulleres, esquitxades de sang,\nsegueixen aclarint la nítida voluntat\nd'amor i pau.\nSeguim imaginant un món\nsense guerres, solidari i lliure.\nRes perquè matar o morir.\nUn gran núvol d'ànimes,\ncompartint aquest espai.\nla força de la paraula,\nla voluntat d'un futur millor.\nVas estimar i suplicar per nosaltres.\nal ritme dels acords del teu pentagrama,\nseguim bregant, amb obstinació,\nsadollats de la força i claredat\nque escampa ta llum.\nGràcies, John. (Per sempre)\n(El dilluns 8 de desembre de 1980, el músic John Lennon va ser assassinat de cinc trets efectuats per Mark David Chapman a l'entrada de l'edifici on residia, l'edifici Dakota. Lennon acabava de tornar de l'estudi de gravació Record Plant Studio amb la seva dona, Yoko Ono).\nPublicat per Artur Álvarez i Boix, cantautor, escriptor, poeta i altres menesters creatius. a les 19:02 Cap comentari:\nEl garbellat Sol grata la pell\nde les branques esporgades,\nplenes de rosada, acaronades\nd'una aura de vent intermitent.\nL'ambient supura raïms d'humitat.\nL'aire fa olor de fulles que ja no té.\nL'ombra que projecta l'esquinçat raig\nestampa, de tardorals ocres,\nel grenyal cànem que entapissa la terra\namb llampecs de caducitat.\nEls arbres han engolit\nl'espectre de fosca placidesa.\nS'ha rovellat l'afable brisa\nque ofrenava les migdiades estivals.\nEls retalls de l'esporga,\nrevestits de fulles mortes,\nvan acolorint, de cetrí i ocre,\nel malenconiós llenç\ndels eterns records dels dies.


Fevitur veu "desproporcionada" la normativa d'habitatges turístics\nLa Federació d’Associacions d’Habitatges i Apartaments Turístics (Fevitur) ha considerat que la regulació sobre habitatges d’ús turístic a València és “injusta i desproporcionada”, per la qual cosa ha lamentat l’última sentència del Tribunal Suprem (TS), que avala el Projecte General d’Ordenació Urbana (PGOU).\nAixí s’ha expressat aquest dimarts la patronal estatal en un comunicat, després que a la fi de juliol, el TS donara “la raó a l’Ajuntament de València” en rebutjar el recurs contra la resolució prèvia que va avalar el cessament i tancament de cinc apartaments turístics que incomplien el PGOU, que determina que només es podrà dedicar a aquest ús els habitatges que es troben en planta baixa i primera planta, sempre que no coexistisca amb altres habitatges habituals en el mateix replà o plantes superiors quan per davall no hi haja habitatges.\nEn aquest context, Fevitur ha donat suport a les reivindicacions realitzades des de l’Associació d’Habitatges de Lloguer per a Estades Curtes de València (AVAEC), que creuen que la ciutat “no té una anàlisi que motive restriccions als habitatges turístics” i que els arguments que aporta el consistori “no són reals ni rigorosos”.\nEn la mateixa línia, aquestes entitats defensen que “el descens de la població residencial, els conflictes de convivència veïnal, el tancament de comerços, la brutícia o la contaminació acústica no tenen res a veure amb el sector”.\nPer això, Fevitur ha insistit en el “dret legítim” per al desenvolupament de l’activitat i ha indicat que una normativa d’aquestes característiques genera una “situació d’inseguretat i indefensió jurídica”. “És un canvi de regles del joc a mitjan partida”, ha denunciat.\nD’altra banda, la patronal ha llançat aquest estiu, de la mà de Turisme Comunitat Valenciana, ‘Welldone, Welcome’, una nova campanya per a fer valdre l’oferta reglada d’habitatges d’ús turístic, així com per a “presentar batalla” a l’oferta il·legal.\nEn aquest sentit, la directora de Fevitur, Patricia Valenzuela, ha detallat que, a través de la nova campanya, es pretén explicar que “les coses ben fetes haurien de ser benvingudes i que els habitatges turístics volen formar part de l’ecosistema de turisme sostenible i responsable, en la Comunitat i en la resta d’Espanya”.


Noves convocatòries d’ajuts per reactivar el teixit associatiu de la ciutat i per ajudar les famílies a costejar sortides o colònies\nInici » Actualitat » Notícies » Noves convocatòries d’ajuts per reactivar el teixit associatiu de la ciutat i per ajudar les famílies a costejar sortides o colònies\nTEMES: Educació,Persones,Beques i ajuts, Entitats i teixit associatiu\nEl ple municipal de juliol ha aprovat inicialment les bases per atorgar aquests ajuts per ajudar associacions, entitats i famílies a superar l’impacte socioeconòmic de la pandèmia.\nImatge d'arxiu (banc d'imatges: Libreshot)\ndimecres, 7 juliol, 2021 - 19:00\nEl ple municipal del Prat de Llobregat, celebrat aquest dimecres 7 de juliol, ha aprovat de forma inicial les bases de dues noves convocatòries de subvencions, amb què l’Ajuntament vol ajudar tant el teixit associatiu com les famílies del Prat a superar l’impacte socioeconòmic de la pandèmia.\nConcretament, s’han aprovat les bases d’una nova convocatòria de subvencions per donar suport a les entitats i associacions de la ciutat, a reprendre les seves activitats (culturals, lúdiques, esportives...) després de l’impacte que ha suposat la pandèmia. La convocatòria està dotada amb un pressupost de 200.000 euros per al 2021. Les bases d'aquesta convocatòria s'han aprovat inicialment amb el vot favorable de tots els grups excepte de C's, que s'ha abstingut.\nTambé s’han aprovat per unanimitat les bases d’una convocatòria, dotada amb 50.000 euros, per ajudar les famílies que ho necessitin a costejar el preu de les activitats complementàries dels centres educatius (sortides, colònies...).\nEl suport a la reactivació del teixit associatiu de la ciutat i l’ajuda a les famílies en situació vulnerable i més afectades per la pandèmia són línies d’actuació emmarcades en l’estratègia de reconstrucció de la ciutat “Ara més que mai, el Prat” front a la covid.


El CE la Llagosta participa en un projecte pioner català sobre els bons hàbits en el futbol formatiu | La Llagosta informa\nEl CE la Llagosta participa en un projecte pioner català sobre els bons hàbits en el futbol formatiu\nEl Club Esportiu la Llagosta participa en el projecte pioner de futbol formatiu +Kesport!, que han impulsat la Secretaria General de l’Esport i la Federació Catalana de Futbol. La campanya neix amb l’objectiu d’aplicar mètodes pedagògics al futbol formatiu per inculcar bons hàbits i l’entitat de futbol llagostenca ha estat un dels 72 clubs catalans escollits.\nEl Camp Municipal de Futbol Joan Gelabert aplica els nous coneixements des de l’octubre del 2016, tot i que el projecte es va presentar a principis de febrer. “El delegat de la Federació Catalana al Vallès Oriental va considerar que el club podia donar el perfil per posar en marxa el nou projecte i ens ho va comunicar. Nosaltres no ho vam dubtar i poc abans del Nadal vam començar a aplicar la nova metodologia, que, sobretot, és pedagògica”, admet el coordinador general del club, Humberto Velasco.\nFins ara, el club ha aplicat la nova metodologia en els equips prebenjamí A, benjamí A i B, i aleví A, B i C. “Els resultats estan sent molt bons perquè treballem molts aspectes, com per exemple l’empatia, la solució de conflictes… aspectes que van més enllà del futbol. Fins i tot, jo que dirigeixo l’amateur he començat a aplicar aquests coneixements”, remarca Velasco.\nUn equip mostra una targeta verda als seus pares i mares. Fotografia: CE la Llagosta.\nEl projecte es durà a terme fins al juny i per portar-ho a terme compta amb 15 coordinadors, que s’anomenen Coach. Un d’ells és el llagostenc José Ángel Venero, que s’encarrega dels clubs vallesans que hi formen part. “Els primers mesos vam formar els tècnics dels clubs per aplicar la metodologia; després vam treballar amb els infants i ara estem en la fase de veure com treballen els entrenadors amb els seus equips. La següent etapa serà el treball amb els pares i mares, que amb alguns equips ja ho faig”, destaca Venero, que assenyala la importància del treball amb els tutors dels infants: “és important la pedagogia amb els infants i també amb els parers i mares perquè són els seus models a seguir. Per exemple, els infants poden posar nota al comportament dels seus pares i mares amb targetes”.\nEntrevistes a Ràdio la Llagosta\nEl programa d’esports de l’emissora municipal, La Jugada, emetrà una sèrie d’entrevistes específiques sobre el programa +Kesport! Dilluns, 20 de febrer, entrevistarà el coordinador general del CE la Llagosta, Humberto Velasco, i d’aquí a dues setmanes al Coach José Ángel Venero per aprofundir en el projecte pioner.


The Barns Hotel Bedford Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 46 allotjaments a Bedford.\nCardington Road, Kingsbrook, Bedford, Regne Unit - Veure al mapa\nTé alguna pregunta per a The Barns Hotel?\nBarri Kingsbrook Castell Altres\nMés informació sobre The Barns Hotel\nSituat a Kingsbrook, The Barns Hotel és el lloc perfecte per gaudir de Bedford i els seus voltants. A 1.0 km de l'emoció de la ciutat, aquest hotel de 4-estrelles gaudeix d'una excelent situació i permet accès a les millors atraccions de la ciutat. Un ambient ben cuidat i la seva proximitat a Priory Country Park, Eagle Gallery, Eagle Bookshop donen a aquest hotel un encant especial.\nThe Barns Hotel també ofereix moltes instal.lacions per enriquir la seva estada a Bedford. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nL'ambient de The Barns Hotel es reflexa en cada habitació. accés a internet (sense fils), connexió sense fils a internet (cortesia), habitacions per a no fumadors, calefacció, escriptori són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), jardí. Les seves instal.lacions de primera i una situació excelent fan de The Barns Hotel la base perfecta per a gaudir de la seva estada a Bedford.


Tots els municipis cerdans es comprometen a aplicar el Pla comarcal de polítiques de gènere\nviurealspirineus 12:57 06/03/20\nLa campanya "De nit 0,0: 0 agressors, 0 agressions", present a les festes majors de la Cerdanya amb un punt d'atenció\nels comarcal pla municipis genere tots\nLa presidenta del Consell Comarcal de la Cerdanya, Roser Bombardó, i la vicepresidenta segona, Cristina Rotellà/Albert Lijarcio\nL'Ajuntament de Bolvir ha il·luminat tres punts de la via pública que eren foscos, un fet que podia generar una certa incomoditat entre una part del seu veïnat. Aquesta actuació, que ha tingut un cost de 2.000 euros i que és de caire simbòlic, forma part del conjunt d'accions que promou el pla de polítiques de gènere de la Cerdanya. Després que l'ens comarcal aprovés el programa en els darrers mesos, aquest s'ha presentat als consistoris i tots els municipis s'han compromès a aplicar-lo. També en aquest marc i a partir d'aquesta primavera, es farà arribar la campanya "De nit 0,0: 0 agressors, 0 agressions" a les festes majors de les diferents localitats, on s'instal·larà un punt d'informació i acollida vinculat a les violències sexuals.\nCristina Rotellà: "Ser dona no és difícil, però la societat ha fet que al llarg de la història ho sigui"\nLa vicepresidenta segona del Consell Comarcal de la Cerdanya, Cristina Rotellà, ha explicat que l'objectiu del pla de polítiques de gènere és el de donar eines a la ciutadania i els representants municipals sobre les actuacions que es poden fer davant d'un cas d'abús, assetjament i/o agressió de caràcter sexual. Pel que fa al punt "De nit 0,0", ha dit que abans de posar-lo en marxa l'ens comarcal formarà a les persones que hi destinin els consistoris a aquesta finalitat.\nRotellà, que ha presentat el pla en el marc de la primera Trobada de Dones del Món Rural de Cerdanya que ha tingut lloc aquest dijous, ha defensat que "ser dona no és difícil, però la societat ha fet que al llarg de la història ho sigui". En aquest sentit, ha afirmat que el col·lectiu s'ha "enfortit" i que des del Consell Comarcal volen contribuir a promoure aquesta actitud de "valentia", a més de defensar la igualtat d'oportunitats.\nLles i Aransa salven la 27a Marxa Pirineu al darrer moment


Preciós pis d'obra nova amb acabats de gran qualitat i vistes directes al port, en una ubicació molt cobejada a Passeig de Joan de Borbó.\nL'apartament fa uns 45 m² i gaudeix d'una distribució perfectament dissenyada que no desaprofita ni un sol centímetre. El saló-menjador és còmode i lluminós, i integra la cuina moderna oberta totalment equipada. Una característica especial d'aquest habitatge són unes portes de roda de vidre de terra a sostre que s'obren completament i ofereixen vistes al Port Vell, Montjuïc i el centre de Barcelona. El pis també disposa d'un dormitori doble amb armaris encastats i bany privat amb dutxa.\nÀrea inferior 15.71 €/m² - Mig 17.48 €/m² - Àrea superior 26.27 €/m²


Cada soci podrà retirar un màxim de 10 entrades anticipades a 5 euros fins Nadal - ceeuropa.cat\nCada soci podrà retirar un màxim de 10 entrades anticipades a 5 euros fins Nadal\n04 Octubre 2017\tRedacció\nGrup de socis a la tribuna de l'estadi aquesta temporada Arxiu CE Europa (Àngel Garreta)\nLa Junta Directiva del Club Esportiu Europa ha aprovat aquesta setmana una nova mesura de benefici econòmic pels socis de l’entitat.\nCada setmana de partit a casa, un soci amb carnet en vigor de la temporada en curs podrà retirar un màxim de 10 entrades a 5 euros (la meitat del preu final de la mateixa a taquilles el dia mateix del partit). El club busca, així, dos factors: potenciar la presència de més aficionats ocasionals que, a la llarga, puguin acabar enganxant-se i abonant-se al club i, de pas, posar en valor els preus de cada modalitat de carnet i sumar més avantatges a la condició de soci del club.\nCampanya fins Nadal\nAquesta promoció serà vàlida fins Nadal. Arribada aquella data la campanya es podria ampliar o modificar en funció de l’èxit. Per retirar entrades cal passar, en setmana de partit, per les oficines del club (c/ Secretari Coloma, 140) de dimecres a divendres d’11 a 14 i de 17 a 20 hores.\nEls divendres, data límit\nEl darrer dia setmanal laborable d'obertura d'oficines, els divendres, serà la data límit de la retirada d'entrades. El mateix dia de partit aquesta possibilitat no existirà, limitant-se el preu de l'entrada a l'estipulat en el preu d'entrada general. No es podran recollir -per logística de fabricació de les entrades- ni dilluns ni dimarts de la setmana en curs.